Lav et referat af nedenstående tekst:

Tekst:
Tidligt fredag aften kunne det godt ligne at Vendsyssel FF kunne tage fra Sjælland med en sejr over HB Køge, mens Hobro IK måtte gå slukøret fra hjemmebanen i Hobro med et nederlag til Næstved BK, men sådan skulle det ikke gå i nogle af de nordjyske 1. divisionskampe. Vendsyssel FF begyndte ellers sæsonens anden kamp i Danmarks næstbedste række med en tidlig scoring af Lucas Jensen, der bragte nordjyderne foran 1-0 efter bare to minutter. Føringen holdt udeholdet helt til pause, men i anden halvleg gik det anderledes galt for vendelboerne, der lukkede tre mål ind i kampens sidste halve time og må tage fra Sjælland med et 3-1 nederlag til HB Køge. Kæmpe comeback Anderledes positiv var Hobro IK’s anden halvleg i deres hjemmekamp mod Næstved BK. Nordjyderne var ellers kommet bagud både 1-0 og 2-0, inden et selvmål fra Næstveds Mathias Høst satte gang i himmerlændingene, der pludselig kunne øjne et comeback. Mod slutningen af kampen blev det endnu bedre for Hobro, da den lokale spiller Mads Freundlich kunne score på straffe og udligne til 2-2 med bare fem minutter tilbage af den ordinære spilletid. I kampens overtid scorede endnu en lokalhelt, da Laus Skjellerup fik vendt kampen fuldstændig på hovedet med en scoring fire minutter inde i tillægstiden og fuldendte Hobro IK’s comeback, så et truende 0-2 nederlag blev vendt til en 3-2 sejr. Hobro IK har vundet de to første kampe i denne sæson i 1. division, mens Vendsyssel FF fortsat mangler en sejr, efter de spillede uafgjort i sæsonens første kamp.

Referat:
Både Vendsyssel FF og Hobro IK var fredag aften i kamp i den danske 1. division.